hotchpotch/miracl-hf-unified huggingface dataset:
ธิดาช้าง
ธิดาช้าง เป็นภาพยนตร์ไทยกำกับโดย ภิญโญ รู้ธรรม
หนอน (อุ๋ย - สิริมา ตันประเสริฐ) หญิงสาววัย 24 ปี ที่มีน้ำหนักกว่า 100 กก. เป็นสาวอารมณ์ดี จิตใจดี และมีความสุขกับการใช้ชีวิตในอาชีพช่างเสริมสวย มีร้านชื่อ "ก้ำบี้ ซาลอน" หนอนอาศัยอยู่กับยาย ซึ่งเลี้ยงดูเธอมาตั้งแต่เด็กๆ และหนอนมีเพื่อนชายที่รู้ใจ เป็นชายหนุ่มร่างสันทัดแบบชายไทยทั่วไปชื่อ ผีเสื้อ (มรว. มงคลชาย ยุคล) ทั้งสองคบกันด้วยความดีงามของจิตใจ ไม่ใช่ความสวยของรูปร่าง
ดร.บัญชา ชุตินัยนา (ธวัธชัย สัจจกุล) เป็นนักธุรกิจเจ้าของกิจการเครื่องสำอาง และอาหารเสริมแบบขายตรง บัญชาเป็นคนเจ้าระเบียบมีวินัยในการดำเนินชีวิต การแต่งกายเนี๊ยบ มีภรรยาคนปัจจุบันชื่อ สาวิตรี (เพ็ญพักตร์ ศิริกุล) สาวสังคมชั้นสูง มีบุตร 2 คน คนที่ 1 ก็คือหนอน ที่เกิดจากภรรยาคนแรกซึ่งเป็นพยาบาลชื่อ มาลี (ศรีพรรณ ชื่นชมบูรณ์) ส่วนคนที่ 2 ชื่อ แพรไหม (เมย์ - กุณฑีรา สัตตบงกช) เกิดจากภรรยาคนปัจจุบันชื่อสาวิตรี บัญชาอยากให้แพรไหมเป็นตัวแทนของสาวรุ่นใหม่ ที่ใส่ใจเรื่องสุขภาพและความสวยงาม สาวิตรีและบัญชาจึงพยายามทุกทาง ที่จะผลักดันให้ได้รับตำแหน่งนางสาวสยาม ในขณะเดียวกัน บัญชาก็เป็นแกนนำในการรณรงค์ต่อต้านคนอ้วน เจ้าของสโลแกน "อย่าอ้วน ไม่ดี"
หนอนเป็นลูกที่เกิดจากภรรยาเก่าคือมาลี ที่มีพฤติกรรมการเลี้ยงดูที่ตรงกันข้าม หนอนจึงเป็นเด็กอ้วนตั้งแต่เด็ก ซึ่งบัญชาโกรธมากที่มาลีตามใจลูก จนขาดระเบียบวินัยในการกิน และด้วยความทะเยอทะยานของบัญชา ทำให้ในที่สุดทั้งสองจึงแยกทางกัน โดยบัญชาได้แต่งงานใหม่กับสาวิตรี ทิ้งหนอนให้อยู่กับยายที่ลำพูน และเมื่อมาลีเสียชีวิต หนอนก็อยู่กับยายมาตลอด วันหนึ่งขณะอยู่ที่ร้านทำผม หนอนเห็นข่าวบัญชาทางทีวี ส่งเสริมแพรไหมและแอนตี้คนอ้วน โดยที่ไม่มีใครรู้เลยว่า บัญชามีลูกอ้วนมากอย่างเธอ หนอนจึงเกิดความคิดที่จะเอาชนะใจพ่อ ซึ่งไม่ได้พบหน้ากันเลยตั้งแต่แยกทางกับแม่
หนอนตัดสินใจเดินทางเข้ากรุงเทพฯเพื่อประกวดธิดาช้าง ด้วยความมุ่งมั่น โดยที่ผีเสื้อก็ไม่อาจทัดทานได้ เมื่อบัญชาเห็นข่าวทางทีวี และจำได้ว่านั่นคือหนอนลูกสาวของตน จึงสั่งการให้ลูกน้องคนสนิท ให้ไปขัดขวางการประกวดทุกวิถีทาง แต่ทุกครั้งที่โดนกลั่นแกล้ง ก็ดูเหมือนจะกลายเป็นส่งเสริมให้หนอน และการประกวดธิดาช้าง ยิ่งโด่งดังขึ้นไปทุกที ด้านแพรไหม ถึงแม้จะไม่อยากเข้าประกวด แต่ต้องทำเพราะไม่กล้าขัดใจพ่อ-แม่ เธอถูกเลี้ยงดูมาแบบทำทุกอย่างตามตาราง โดยเฉพาะเรื่องการรับประทานอาหารแบบจำกัด เพื่อรักษารูปร่าง เธอจึงมีสภาพจิตใจที่เก็บกดอย่างมาก และในการประกวดครั้งนี้ แพรไหมถูกวางตัวให้เป็น ก็ยิ่งสร้างความกดดันให้เธอมากขึ้น
การประกวดของทั้ง 2 เวทีดำเนินต่อไป และเหตุการณ์ที่ไม่คาดฝันก็เกิดขึ้นกับแพรไหม เมื่อหนอนทราบข่าว เธอจึงต้องตัดสินใจว่า จะเลือกช่วยชีวิตน้องสาวคนเดียวของเธอ หรือเลือกตำแหน่งอันทรงคุณค่าจากเวทีอันมีเกียรติ ที่เธอต้องต่อสู้เพื่อแสดงให้พ่อเห็นว่า เธอสามารถทำได้ แม้จะมีรูปร่างอ้วนก็ตาม เธอจะเลือกความต้องการของจิตใจแบบไหน พ่อผู้ให้ชีวิตจะมองข้ามสรีระภายนอก และหันกลับไปมองถึงจิตใจอันดีงามของเธอหรือไม่ ร่วมเป็นกำลังใจให้เธอเอาชนะอุปสรรคเหล่านี้ให้ได้ใน ธิดาช้าง
เจ้าจอมอาบ ในรัชกาลที่ 5
เจ้าจอมอาบ บุนนาค ท.จ. (20 กุมภาพันธ์ พ.ศ. 2424 - 22 พฤศจิกายน พ.ศ. 2504) เป็นเจ้าจอมในพระบาทสมเด็จพระจุลจอมเกล้าเจ้าอยู่หัว เป็นหนึ่งในเจ้าจอมก๊กออ
เจ้าจอมอาบ เกิดที่จังหวัดเพชรบุรี เมื่อวันจันทร์ ขึ้น 3 ค่ำ เดือน 3 ปีมะเส็ง ตรงกับวันที่ 20 กุมภาพันธ์ พ.ศ. 2424 เป็นบุตรคนที่ 12 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ (สกุลเดิม: วงศาโรจน์) และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน
เมื่อเจ้าจอมอาบอายุได้ 10 ปี ได้เข้ากรุงเทพ เพื่อร่วมขบวนแห่โสกันต์ของสมเด็จพระเจ้าลูกยาเธอ เจ้าฟ้าบริพัตรสุขุมพันธุ์ เมื่อ พ.ศ. 2434 และเข้าถวายตัวรับราชการฝ่ายในเมื่อ พ.ศ. 2438 เมื่ออายุได้ 14 ปี มีหน้าที่ถวายงานรับใช้พระบาทสมเด็จพระจุลจอมเกล้าเจ้าอยู่หัว ร่วมกับเจ้าจอมเอิบ และเจ้าจอมเอื้อน
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมอาบได้พำนักอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายไปมาอยู่ที่เรือนสร้างใหม่ริมคลองสามเสน สร้างบนที่ดินพระราชทานแก่เจ้าจอมก๊กกออ ที่เรียกว่า "สวนนอก" ริมถนนสุโขทัย ติดกับสวนของเจ้าจอมเอิบและสวนเจ้าจอมเอื้อน ปัจจุบันคือ สำนักเลขาธิการสภาการศึกษา 
ต่อมาภายหลัง ท่านเจ้าจอมอาบ ได้ย้ายไปพำนักอยู่ด้วยกันกับพระเจ้าบรมวงศ์เธอ พระองค์เจ้าอาทรทิพยนิภา หรือเสด็จพระองค์อาทรฯ ซึ่งเป็นพระราชธิดาในรัชกาลที่ ๕ ประสูติแต่เจ้าจอมมารดาชุ่ม ซึ่งทรงถูกพระอัธยาศัยกันกับท่านเจ้าจอม ท่านเจ้าจอมจึงย้ายไปพำนักอยู่ด้วยกันกับเสด็จพระองค์อาทรฯ ที่ตำหนักทิพย์ ส่วนเรือนของท่านเอง ที่สร้างในที่พระราชทานใกล้ๆกับเรือนของเจ้าจอมพี่น้องของท่านนั้น ท่านยกเป็นมรดกให้กับหลานที่ท่านเลี้ยงมาตั้งแต่เล็กไปเลยก่อนที่จะย้ายมาพำนักที่ตำหนักทิพย์เป็นการถาวร จนกระทั่งเสด็จพระองค์อาทรฯ สิ้นพระชนม์ในปี ๒๕๐๑ ท่านเจ้าจอมอาบเป็นผู้ดูแลเตรียมงานพระศพจนลุล่วงไปด้วยดี และท่านก็ยังคงพำนักอยู่ ณ ตำหนักทิพย์ต่อมา
ท่านเจ้าจอมอาบ ถึงแก่อนิจกรรมเมื่อวันที่ 22 พฤศจิกายน พ.ศ. 2504 ด้วยอาการหัวใจวาย ที่โรงพยาบาลศิริราช สิริอายุ 80 ปี
เจ้าจอมเอื้อน ในรัชกาลที่ 5
เจ้าจอมเอื้อน (พ.ศ. 2430 - 11 พฤษภาคม พ.ศ. 2470) เจ้าจอมพระสนมเอกในพระบาทสมเด็จพระจุลจอมเกล้าเจ้าอยู่หัว เป็นเจ้าจอมคนสุดท้องในเจ้าจอมก๊กออจากสกุลบุนนาค
เจ้าจอมเอื้อน เกิดที่จังหวัดเพชรบุรี เมื่อวันศุกร์ พ.ศ. 2430 เป็นธิดาคนสุดท้องในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ (สกุลเดิม วงศาโรจน์) มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน
เนื่องจากเจ้าจอมเอื้อนเป็นธิดาคนสุดท้อง เป็นที่รักใคร่ของเจ้าพระยาสุรพันธ์พิสุทธิ์และท่านผู้หญิงอู่ และตั้งใจเลี้ยงดู ไม่ถวายตัวเข้าวังเช่นเดียวกับพี่ ๆ แต่แล้วเมื่อวันที่ 24 กรกฎาคม ร.ศ. 123 (พ.ศ. 2447) พระบาทสมเด็จพระจุลจอมเกล้าเจ้าอยู่หัว ได้เสด็จประพาสเมืองเพชรบุรีทางชลมารค และเสด็จไปยังจวนของเจ้าพระยาสุรพันธ์พิสุทธิ์ และทรงพบกับเจ้าจอมเอื้อน ซึ่งขณะนั้นอายุได้ 17 ปี ทรงพอพระทัยในรูปโฉมที่งามพิลาส หลังจากนั้นเจ้าพระยาสุรพันธ์พิสุทธิ์ ท่านบิดา ได้นำตัวธิดาคนสุดท้อง ที่ตั้งใจจะให้อยู่ใกล้ชิด เข้าถวายตัวรับใช้ในราชการฝ่ายใน เป็นที่โปรดปรานของพระบาทสมเด็จพระจุลจอมเกล้าเจ้าอยู่หัว
เจ้าจอมเอื้อน เป็นผู้มีฝีมือในการถ่ายภาพ และมีความสามารถในการล้างรูป เช่นเดียวกับเจ้าจอมเอิบผู้พี่ อีกทั้งยังมีความสามารถในการเล่นไวโอลิน
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมอาบได้พำนักอยู่ที่ตำหนักในวังสวนสุนันทา ปัจจุบันอาคารนี้มีชื่อว่า "ตึกเอื้อนอาชว์แถมถวัลย์" ภายในมหาวิทยาลัยราชภัฏสวนสุนันทา ต่อมาได้ย้ายไปมาอยู่ที่เรือนสร้างใหม่ริมคลองสามเสน สร้างบนที่ดินพระราชทานแก่เจ้าจอมก๊กกออ ที่เรียกว่า "สวนนอก" ระหว่างเรือนเจ้าจอมเอี่ยม กับเรือนเจ้าจอมอาบ เรือนหลังนี้เป็นไม้สักทั้งหลัง ที่หน้าจั่วมีลายฉลุไม้งดงามมาก แต่ปัจจุบันถูกรื้อแล้ว
เจ้าจอมเอื้อน ป่วยเป็นโรคหัวใจพิการ ถึงแก่อนิจกรรมที่เรือนในสวนสุนันทา เมื่อวันที่ 11 พฤษภาคม พ.ศ. 2470 เวลา 22.00 น. สิริอายุ 40 ปี ได้รับพระราชทานหีบทองประกอบศพ ฉัตรเบญจา 4 คัน ตั้งศพบำเพ็ญกุศลที่บ้านสวนนอก ถนนศุโขทัย
จตุพล ชมภูนิช
จตุพล ชมภูนิช (ชื่อเล่น: เชน) เป็นนักแสดง วิทยากรและนักพูด เกิดเมื่อวันที่ 13 สิงหาคม พ.ศ. 2504 เป็นชาวกรุงเทพมหานครโดยกำเนิด จบการศึกษาระดับชั้นประถมศึกษาจาก โรงเรียนวัดเทพลีลา มัธยมศึกษาจากโรงเรียนปทุมคงคา ปริญญาตรี คณะนิติศาสตร์ มหาวิทยาลัยรามคำแหง และปริญญาโทรัฐประศาสนศาตร์ สถาบันบัณฑิตพัฒนบริหารศาสตร์ (นิด้า)
เริ่มต้นการเป็นนักพูดตั้งแต่เป็นนักศึกษาในมหาวิทยาลัยรามคำแหง โดยได้เป็นตัวแทนของมหาวิทยาลัยในกิจกรรมปรายศรัย อภิปราย หรือโต้วาทีต่าง ๆ ต่อมาได้รับเชิญชวนจาก วสันต์ พงษ์สุประดิษฐ์ ให้เข้าสู่การเป็นนักพูดในรายการเวทีวาที ทางช่อง 9 อ.ส.ม.ท. ของ บริษัท ภาษรโปรดักชั่น จำกัด ของกรรณิกา ธรรมเกษร
มีประสบการณ์การทำงาน โดยเป็นพิธีกร วิทยากรรายการทอล์คโชว์และวิทยากร รับเชิญบรรยายของทั้งภาครัฐและเอกชน เป็นผู้อำนวยการและประธานกรรมการบริษัท เทรน แอนด์ ทอล์ค จำกัด
ปัจจุบัน เป็นวิทยากรประจำรายการตีสิบ ทางช่อง 3 สถานะครอบครัวสมรสแล้ว
พระวรวงศ์เธอ พระองค์เจ้ามนัศสวาสดิ์
พระวรวงศ์เธอ พระองค์เจ้ามนัศสวาสดิ์ เป็นพระธิดาใน พลโท พระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดช ที่ประสูติแต่หม่อมชุ่ม เมื่อวันอาทิตย์ที่ 19 พฤศจิกายน พ.ศ. 2419 เมื่อประสูติทรงเป็นหม่อมเจ้า
เมื่อพระชันษาได้ 3 ชันษา พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานพระนาม ว่า “มนัศสวาสดิ์”
พ.ศ. 2430 เมื่อพระชนมายุครบเกณฑ์เกศากันต์ พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ ให้โดยเสด็จเข้าในพระราชพิธีโสกันต์ พระเจ้าลูกเธอ พระองค์เจ้าหญิงภัทรายุวดี มีขบวนแห่รอบใน และได้ทรงสวมพระชฎาพระราชทานเป็นเกียรติยศในวันสมโภช เมื่อเกศากันต์แล้ว ได้เข้ารับราชการในพระราชสำนักสมเด็จพระศรีพัชรินทราบรมราชินีนาถ
พ.ศ. 2436 เมื่อพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สถาปนาเครื่องราชอิสริยาภรณ์จุลจอมเกล้าฝ่ายใน โดยสมเด็จพระศรีพัชรินทราบรมราชินีนาถทรงดำรงตำแหน่งมหาสวามินีแห่งเครื่องราชอิสริยาภรณ์ดังกล่าว จึงโปรดเกล้าฯ ให้หม่อมเจ้าหญิงมนัศสวาสดิ์เข้าเป็นพนักงานสำหรับเครื่องราชอิสริยาภรณ์นี้ด้วยพระองค์หนึ่ง
พ.ศ. 2443 ได้รับพระมหากรุณาธิคุณโปรดเกล้าฯ ให้รับราชการเป็น"พระอภิบาล" ใน สมเด็จพระเจ้าลูกยาเธอ เจ้าฟ้าประชาธิปกศักดิเดชน์ฯ โดยได้ปฏิบัติหน้าที่ดังกล่าวจนสมเด็จพระเจ้าลูกยาเธอฯ ทรงเจริญวัย สำเร็จการศึกษากลับจากต่างประเทศ ดำรงพระอิสริยยศ เป็นสมเด็จพระเจ้าน้องยาเธอ เจ้าฟ้าประชาธิปกศักดิเดชน์ กรมขุนสุโขทัยธรรมราชา เสด็จออกวังประทับนอกพระบรมมหาราชวัง หม่อมเจ้าหญิงมนัศสวาสดิ์ก็ตามเสด็จไปประทับอยู่ด้วย เพื่อถวายงานดูแลกิจการในวัง แม้เมื่อสมเด็จพระเจ้าน้องยาเธอ เจ้าฟ้าประชาธิปกศักดิเดชน์ กรมขุนสุโขทัยธรรมราชา เสด็จเถลิงถวัลยราชสมบัติบรมราชาภิเษกเฉลิมพระราชมนเทียรเป็น พระบาทสมเด็จพระปกเกล้าเจ้าอยู่หัว แล้ว หม่อมเจ้าหญิงมนัศสวาสดิ์ก็ยังทรงอยู่ถวายงานมิได้ขาด โดยเฉพาะการควบคุมห้องเครื่องต้น ซึ่งเป็นหน้าที่ที่ทรงทำตลอดรัชกาล
พ.ศ. 2472 พระบาทสมเด็จพระปกเกล้าเจ้าอยู่หัวมีพระราชประสงค์ที่จะทรงทดแทนคุณูปการซึ่งได้มีมาแต่พระองค์ในหนหลัง กับทั้งให้เป็นที่เชิดชูพระเกียรติยศแด่ พระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดช จึงทรงพระกรุณาโปรดเกล้าฯ ให้มีพระบรมราชโองการฯ ดำรัสสั่งให้สถาปนาหม่อมเจ้ามนัศสวาสดิ์ ศุขสวัสดิ ขึ้นเป็นพระองค์เจ้า มีคำนำพระนามตามจารึกในพระสุพรรณบัฎ ว่า "พระวรวงศ์เธอ พระองค์เจ้ามนัศสวาสดิ์ วรรคอุตสาห" ทรงศักดินา 3,000 ตามพระราชกำหนดอย่างพระวรวงศ์เธอ พระองค์เจ้า นั้น
โดยที่ พระวรวงศ์เธอ พระองค์เจ้ามนัศสวาสดิ์ มีพระหฤทัยมั่นคงที่จะปฏิบัติราชการสนองพระเดชพระคุณโดยมิได้คลาดคลาย มุ่งหมายเพื่อให้ทรงพระเกษมสุขสถาพรเป็นที่ตั้ง พระบาทสมเด็จพระปกเกล้าเจ้าอยู่หัว จึงมีพระมหากรุณาธิคุณพระราชทานพระเมตตารับอุปการะโดยประการต่าง ๆ อาทิ ให้สร้างวังพระราชทานบนที่ดินของกรมพระคลังข้างที่ ที่ถนนพระอาทิตย์ ซึ่งปัจจุบันคือ ที่ทำการของ พุทธสมาคมแห่งประเทศไทยในพระบรมราชูปถัมภ์ ทรงให้จ่ายเงินพระคลังข้างที่สมทบบัญชีเงินพระราชานุเคราะห์ เพื่อจ่ายผลประโยชน์พระราชทานเป็นรายเดือนให้จนตลอดพระชนมายุ และอื่น ๆ เป็นต้น
พระวรวงศ์เธอ พระองค์เจ้ามนัศสวาสดิ์ ประชวรด้วยพระโรคชรา สิ้นพระชนม์เมื่อวันที่ 9 พฤศจิกายน พ.ศ. 2495 สิริพระชนมายุได้ 76 พรรษา
สมเด็จพระนางเจ้ารำไพพรรณี พระบรมราชินีในรัชกาลที่ 7 ทรงพระกรุณาโปรดเกล้าฯ ให้บำเพ็ญพระราชกุศลพระราชทานในสัตตมวารแรก และมีพิธีออกเมรุพระศพเมื่อวันที่ 3 มีนาคม พ.ศ. 2496 ณ วัดมกุฎกษัตริยาราม
เซร์ฆิโอ ราโมส
เซร์ฆิโอ ราโมส การ์ซิอา () เป็นนักฟุตบอลชาวสเปนที่ศอกใส่นักเตะทีมวิคตอเรีย เพลเซน
ในตอนเด็กได้รับการสนับสนุนจากมารดาโดยให้ลูกชายฝึกหัดฟุตบอล เริ่มจากเข้าสโมสรฟุตบอลกามัส ซึ่งได้รับกำลังใจจากครอบครัวทุกนัด จากนั้นราโมสย้ายสู่ทีมเยาวชนเซบิยา เล่นตำแหน่งแบ็กขวา ทำหน้าที่ทั้งเกมรับเกมรุกดีเยี่ยมจนเข้าตาหลายทีม จนได้ลงเล่นเซบิยาชุดใหญ่ แต่อยู่ได้ 2 ฤดูกาล เรอัลมาดริดก็ดึงไปด้วยค่าตัว 27 ล้านยูโร ในช่วงฤดูร้อนปี 2005 เขารับตำแหน่งเป็นนักเตะดาวรุ่งค่าตัวแพงเป็นอันดับ 2 รองจากเวย์น รูนีย์
เขาสวมเสื้อเบอร์ 4 เบอร์เดียวกับอิเอร์โร อดีตกัปตันมาดริด ประตูแรกอยู่ในเกมที่พบโอลิมเปียโกส 1 ประตูของทีมได้ หลังจากนั้นก็พ่ายให้โอลิมเปียโกสไป 2-1 สำหรับทีมชาติ เขาลงสนามฟุตบอลโลก 2006 โดยก่อนหน้านั้นคว้ารางวัลผู้เล่นดาวรุ่งยอดเยี่ยม 2004-2005
ราโมสชอบทำงานกุศล เขาเคยถ่ายนิตยสารภาพนู้ดเมื่อครั้งวันเกิดอายุ 19 ปี โดยนำเงินค่าตัวช่วยผู้ประสบภัยสึนามิ และเขาสักชื่อคนในครอบครัวที่ข้อมือขวา เพื่อเตือนใจว่าได้ดีมาเพราะครอบครัว #StopPotapt
ราโมสเป็นผู้เล่นที่สามารถเล่นลูกกลางอากาศได้ดี และเป็นกองหลังที่ยิงประตูได้มากที่สุดในทีมคนหนึ่ง
ราโมสเป็นผู้เล่นที่ยิงประตูบาเยิร์นมิวนิกได้ถึงสองประตูในรอบรองชนะเลิศยูฟ่าแชมเปียนส์ลีก และเป็นคนโหม่งตีเสมออัตเลติโกมาดริดในรอบชิงชนะเลิศยูฟ่าแชมเปียนส์ลีก ในช่วงทดเวลาบาดเจ็บนาทีสุดท้าย
อารียา พรอพเพอร์ตี้
บริษัท อารียา พรอพเพอร์ตี้ จำกัด (มหาชน) บริษัทประกอบธุรกิจด้านอสังหาริมทรัพย์ในประเทศไทย
บริษัท อารียา พรอพเพอร์ตี้ จำกัด (มหาชน) ()ชื่อย่อ:A) อารียา พรอพเพอร์ตี้ประกอบธุรกิจพัฒนาอสังหาริมทรัพย์ เริ่มก่อตั้งขึ้นในปี 2543 โดยมีชื่อเดิมว่า บริษัท อารียาค้าวัสดุ จำกัด ซึ่งเป็นบริษัทรับพัฒนาธุรกิจโครงการก่อสร้างโครงการต่างๆ ต่อมาในปี 2546 บริษัทได้เข้าจดทะเบียนเป็นบริษัทมหาชน และเมื่อวันที่ 1 เมษายน พ.ศ. 2547 บริษัทได้นำหุ้นเข้าจดทะเบียน ในตลาดหลักทรัพย์ แห่งประเทศไทย
ปัจจุบัน บริษัท อารียา พรอพเพอร์ตี้ จำกัด (มหาชน) ได้ดำเนินการพัฒนาโครงการที่อยู่อาศัยอย่างเต็มรูปแบบ โดยแบ่งโครงการเป็น 3 ประเภท ดังนี้
นอกจากนี้ บริษัท อารียา พรอพเพอร์ตี้ จำกัด (มหาชน) ยังได้เริ่มพัฒนาโครงการคอมมิวนิตี้มอล โครงการรับเหมาก่อสร้างทั้งแบบค้าส่ง และค้าปลีก
บริษัท อารียา พรอพเพอร์ตี้ จำกัด (มหาชน) และบริษัทในเครือต่างๆ สามารถแบ่งตามกลุ่มธุรกิจได้เป็น 5 ประเภทหลัก ดังนี้
ณ วันที่ 31 ธันวาคม 2557 คณะกรรมการบริษัท มีจำนวนทั้งสิ้น 7 คน ประกอบด้วย
เมทาโปรแกรมมิง
เมทาโปรแกรมมิง () คือเทคนิคการเขียนโปรแกรมคอมพิวเตอร์ ซึ่งจะทำงานโดยเขียนหรือจัดการโปรแกรมอื่น (หรือโปรแกรมของตัวเอง) เสมือนข้อมูลของโปรแกรม หรือสร้างงานบางส่วนขณะแปลโปรแกรมแล้วเติมเต็มงานที่เหลือขณะโปรแกรมทำงาน ในหลายกรณี เมทาโปรแกรมมิงช่วยให้โปรแกรมเมอร์สามารถประหยัดเวลาในการเขียนรหัสต้นฉบับที่เหมือนๆ กันจำนวนมากแทนที่จะเขียนทั้งหมดเองด้วยมือ อาจเรียกได้ว่าเป็นการทำงานแบบ "โปรแกรมที่เขียนโปรแกรม"
ภาษาที่ใช้เขียน เมทาโปรแกรม (metaprogram) จะถูกเรียกว่าอภิภาษา (metalanguage) และภาษาที่ถูกโปรแกรมจัดการจะเรียกว่าภาษาจุดหมาย (object language) ความสามารถของภาษาที่เป็นอภิภาษาภายในภาษาเดียวกันได้ เรียกว่าสมบัติสะท้อนของภาษาโปรแกรม (reflection/reflexivity) ซึ่งสมบัติสะท้อนเป็นคุณลักษณะหนึ่งของภาษาที่จะนำไปสู่เมทาโปรแกรมมิงได้สะดวกยิ่งขึ้น
เมทาโปรแกรมมิงมักจะมีแนวทางการเขียนหนึ่งในสองทาง ทางแรกคือการเปิดเผยโครงสร้างภายในของเอนจินขณะทำงานไปเป็นรหัสต้นฉบับผ่านทางเอพีไอ ทางที่สองคือการจัดการนิพจน์สตริงที่รวมคำสั่งไปเป็นรหัสต้นฉบับแบบพลวัต
ตัวอย่างต่อไปนี้เป็นเมทาโปรแกรมที่เขียนขึ้นใน bash
สคริปต์ (หรือโปรแกรม) ข้างต้นจะสร้างสคริปต์ขึ้นมาใหม่จำนวน 993 บรรทัด เก็บไว้ในแฟ้มชื่อ "program" ซึ่งจะทำงานเป็นการพิมพ์ค่า 1 ถึง 992 ออกมา นี่เป็นเพียงตัวอย่างหนึ่งของการใช้รหัสเพื่อเขียนรหัสจำนวนมาก ไม่ใช่แนวทางที่เหมาะสมที่สุดสำหรับการพิมพ์รายชื่อจำนวน ถึงอย่างไรก็ตาม โปรแกรมเมอร์สามารถเขียนและสั่งให้เมทาโปรแกรมทำงาน และจะได้รหัสต้นฉบับเป็นจำนวนหลายพันบรรทัดภายในไม่กี่นาที
ถ้าหากโปรแกรมสามารถถูกปรับแต่งในขณะทำงานได้ (เช่น ภาษาลิสป์ ภาษาไพทอน ภาษาสมอลล์ทอล์ก ภาษารูบี ภาษาพีเอชพี ภาษาเพิร์ล และจาวาสคริปต์) เทคนิคเมทาโปรแกรมมิงจะสามารถทำงานได้ทันทีโดยไม่ต้องสร้างรหัสต้นฉบับด้วยซ้ำไป แต่ก็ไม่ใช่ว่าทุกภาษาจะทำเช่นนี้ได้
ตัวอย่างหนึ่งของเครื่องมือเมทาโปรแกรมมิงที่เป็นที่รู้จักมากที่สุดก็คือคอมไพเลอร์ (compiler) ซึ่งช่วยให้โปรแกรมเมอร์เขียนโปรแกรมขนาดเล็กได้จากภาษาโปรแกรมระดับสูง เพื่อเขียนโปรแกรมภาษาเครื่องหรือภาษาแอสเซมบลีที่เทียบเท่ากัน คอมไพเลอร์จึงกลายเป็นเครื่องมือพื้นฐานสำหรับการเขียนโปรแกรม เนื่องจากการเขียนภาษาเครื่องลงไปโดยตรงนั้นไม่มีประสิทธิภาพเมื่อนำมาใช้งานจริง
อีกตัวอย่างหนึ่งของเครื่องมือเมทาโปรแกรมมิงก็คือ lex และ yacc ซึ่งเครื่องมือสองอย่างนี้ใช้สำหรับสร้างตัววิเคราะห์ศัพท์ (lexical analyzer) และตัวแจงส่วนของศัพท์ (lexical parser) สำหรับ yacc นั้นอาจเรียกได้ว่าเป็น "คอมไพเลอร์ของคอมไพเลอร์" คือเครื่องมือที่ใช้สำหรับสร้างเครื่องมือแปลภาษาระดับสูงให้เป็นภาษาเครื่อง
อมตะ คอร์ปอเรชั่น
บริษัท อมตะ คอร์ปอเรชัน จำกัด (มหาชน) (; อักษรย่อ : AMATA) เป็นบริษัทมหาชนที่ดำเนินธุรกิจด้านการลงทุนและพัฒนาอสังหาริมทรัพย์ โดยมุ่งเน้นการพัฒนาโครงการนิคมอุตสาหกรรมโดยบริษัทมีนโยบายที่จะพัฒนาที่ดินพร้อมระบบสาธารณูปโภคที่จำเป็น และจัดการด้านนิคมอุตสาหกรรมชั้นนำของประเทศไทย เข้าซี้อขายครั้งแรกในตลาดหลักทรัพย์แห่งประเทศไทยเมื่อวันที่ 17 กรกฎาคม พ.ศ. 2540
บริษัท อมตะ คอร์ปอเรชัน จำกัด (มหาชน) เดิมชื่อบริษัท บางปะกง อินดัสเตรียล ปาร์ค 2 จำกัด (มหาชน) ได้จดทะเบียนจัดตั้งเมื่อวันที่ 6 มีนาคม 2532 โดยมีวัตถุประสงค์เพื่อดำเนินธุรกิจค้าอสังหาริมทรัพย์ ในรูปของการพัฒนานิคมอุตสาหกรรมเพื่อขายให้แก่ผู้ประกอบการอุตสาหกรรม โดยได้จัดตั้งโครงการนิคมอุตสาหกรรมบางปะกง ปัจจุบันได้เปลี่ยนชื่อเป็น “นิคมอุตสาหกรรมอมตะนคร” เมื่อวันที่ 25 กุมภาพันธ์ 2541 ซึ่งจัดอยู่ในเขตส่งเสริมการลงทุนเขตที่ 2 โดยเป็นโครงการที่ดำเนินงานโดยภาคเอกชนร่วมกับการนิคมอุตสาหกรรมแห่งประเทศไทย บนเนื้อที่ประมาณ 23,000 ไร่ ตั้งอยู่ กม.ที่ 57 ถนนบางนา-ตราด ในเขตอำเภอเมือง และอำเภอพานทอง จังหวัดชลบุรี ปัจจุบันบริษัทมีนิคมอุตสาหกรรมอยู่ 3 แห่งได้แก่ อมตะนคร จังหวัดชลบุรี อมตะซิตี้ จังหวัดระยอง และ อมตะซิตี้ (เบียนฮหว่า) จังหวัดด่งนาย ประเทศเวียดนาม
อมตะ คอร์ปอเรชั่น บริหารจัดการนิคมอุตสาหกรรมไทย สองแห่งบนพื้นที่ชายฝั่งทะเลตะวันออก และ อีกหนึ่งแห่งในเวียดนาม
อมรินทร์พริ้นติ้ง แอนด์ พับลิชชิ่ง
บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) เป็นบริษัทที่ประกอบธุรกิจทางด้านการรับจ้างพิมพ์งานสิ่งพิมพ์สอดสีให้แก่บริษัท ห้างร้าน หน่วยราชการ และสถาบันเอกชนต่าง ๆ ในรูปของหนังสือ แผ่นพับ แคตตาลอค ปฏิทิน โฟลเดอร์ โปสการ์ด เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 3 มกราคม พ.ศ. 2535 ปัจจุบัน บริษัทอยู่ภายใต้เครือกลุ่มทีซีซี ผู้จำหน่ายเครื่องดื่มตราช้าง โดยปัจจุบันประธานกรรมการบริษัทได้แก่ นาย ฐาปน สิริวัฒนภักดี
อลูคอน
บริษัท อลูคอน จำกัด(มหาชน) บริษัทประกอบกิจการอุตสาหกรรมบรรจุภัณฑ์อะลูมิเนียม และเป็นผู้ผลิตหลอดอะลูมิเนียมรายแรกในประเทศไทย เข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 10 พฤศจิกายน พ.ศ. 2532
อาร์ ซี แอล
บริษัท อาร์ ซี แอล จำกัด (มหาชน) เป็นบริษัทที่ประกอบธุรกิจเรือเดินทะเล ประกอบกิจการรับขนส่งสินค้าทางทะเลระหว่างประเทศ โดยรับขนส่งสินค้าในระบบคอนเทนเนอร์ประเภทเรือ เพื่อนำไปขนถ่ายลงเรือใหญ่ที่สิงคโปร์ และเกาจุง (ไต้หวัน) และฮ่องกง บริษัทเข้าซื้อครั้งแรกในตลาดหลักทรัพย์แห่งประเทศไทยครั้งแรกเมื่อวันที่ 9 ธันวาคม พ.ศ. 2531
ธนาคารเกียรตินาคิน
ธนาคารเกียรตินาคิน จำกัด (มหาชน) ( ชื่อย่อ:KKP) ธนาคารเกียรตินาคินเป็นบริษัทแม่ของกลุ่มธุรกิจ ก่อตั้งเมื่อปี พ.ศ. 2548 ประกอบธุรกิจธนาคารพาณิชย์ และมีบริษัทย่อย ได้แก่ ทุนภัทร ประกอบธุรกิจถือหุ้นในบริษัทอื่น (Holding Company) และดำเนินธุรกิจลงทุน โดยทุนภัทรมีบริษัทย่อยให้บริการธุรกิจหลักทรัพย์ ได้แก่ บริษัทหลักทรัพย์ภัทร จำกัด (มหาชน) (“บล.ภัทร”) และ บล.เคเคเทรด รวมทั้งมี บลจ.ภัทร ให้บริการธุรกิจจัดการกองทุน
ธนาคารเกียรตินาคิน จำกัด (มหาชน) เป็นธนาคารพาณิชย์เต็มรูปแบบ (Commercial Bank) ซึ่งเปิดดำเนินการอย่างเป็นทางการเมื่อวันที่ 3 ตุลาคม พ.ศ. 2548 เพื่อให้บริการทางการเงินหลายประเภท อาทิ บริการด้านเงินฝากประจำ ออมทรัพย์ กระแสรายวัน ประกันชีวิต สินเชื่อรถยนต์ สินเชื่อพัฒนาโครงการ สินเชื่อธุรกิจอพาร์ทเม้นท์ สินเชื่อธุรกิจฟลอร์แพลน สินเชื่อเพื่อธุรกิจขนส่ง สินเชื่อธุรกิจสิ่งพิมพ์และบรรจุภัณฑ์
ธนาคารเกียรตินาคิน ได้รับการจัดอันดับความน่าเชื่อถือ ระดับ A- จากบริษัท ทริส เรทติ้ง จำกัด แนวโน้มอันดับเครดิต Stable หรือคงที่
ปัจจุบัน มีสำนักงานใหญ่ตั้งอยู่ที่ เลขที่ 500 อาคารอัมรินทร์ ทาวเวอร์ ชั้น 11 ถนนเพลินจิต แขวงลุมพินี เขตปทุมวัน กรุงเทพมหานคร 10330
เมื่อปี พ.ศ. 2514 บริษัทเงินทุนหลักทรัพย์เกียรตินาคิน จำกัด ก่อตั้งขึ้นด้วยทุนจดทะเบียนเริ่มต้น 10 ล้านบาท ต่อมาในปี พ.ศ. 2516 ได้รับใบอนุญาตประกอบธุรกิจเงินทุนและหลักทรัพย์ และเข้าเป็นบริษัทสมาชิกหมายเลข 19 ของตลาดหลักทรัพย์แห่งประเทศไทย ในปี พ.ศ. 2525 จากนั้นในปี พ.ศ. 2531 เข้าเป็นบริษัทจดทะเบียนในตลาดหลักทรัพย์แห่งประเทศไทย และแปรสภาพเป็นบริษัทมหาชน ในปี พ.ศ. 2536
บริษัทได้ระงับกิจการชั่วคราวพร้อมกับสถาบันการเงินอีก 58 แห่ง ในช่วงวิกฤตการณ์ทางการเงินในเอเชีย พ.ศ. 2540 จากนั้นในปี พ.ศ. 2541 เป็นหนึ่งในสองบริษัทที่ได้รับอนุมัติจากกระทรวงการคลังให้กลับมาดำเนินกิจการ และได้รับอนุญาตให้แยกธุรกิจเงินทุนและหลักทรัพย์ออกจากกันในปีถัดมา กระทั่งในปี พ.ศ. 2543 ได้รับการประเมินจากสมาคมส่งเสริมสถาบันกรรมการบริษัทไทย (IOD) ให้เป็น 1 ใน 50 บริษัทที่มีการกำกับกิจการที่ดี และเมื่อวันที่ 3 ตุลาคม พ.ศ. 2548 ได้เปิดให้บริการเป็นธนาคารพาณิชย์เต็มรูปแบบ ให้บริการครอบคลุมทั้งด้านเงินฝากประเภทออมทรัพย์ ประจำ กระแสรายวัน ตั๋วเงินฝาก กองทุนสินเชื่อเช่าซื้อรถยนต์ บริการสินเชื่อพัฒนาโครงการที่อยู่อาศัย บริการสินเชื่อธุรกิจ และบริการอื่นๆ
ธนาคารเกียรตินาคิน จำกัด (มหาชน) ได้ดำเนินกิจกรรมเพื่อสังคมภายใต้ “โครงการพัฒนาคน พัฒนาชาติกับเกียรตินาคินภัทร” และก่อตั้งมูลนิธิเกียรตินาคินขึ้น เมื่อวันที่ 15 มิถุนายน พ.ศ. 2548 เพื่อดำเนินกิจกรรม 3 ด้านหลัก คือ
ปฏิกิริยารีดอกซ์
ปฏิกิริยารีดอกซ์เป็นปฏิกิริยาเกี่ยวกับการรับส่งอิเล็กตรอน แบ่งได้เป็น 2 ครึ่งปฏิกิริยาคือ ปฏิกิริยาออกซิเดชั่น เป็นปฏิกิริยาที่เสียอิเล็กตรอน และปฏิกิริยารีดักชั่น เป็นปฏิกิริยาที่รับอิเล็กตรอน
ไม่ต่างจากสารอนินทรีย์ เพียงแต่ปฏิกิริยาออกซิเดชั่นในสิ่งมีชีวิตจะเกี่ยวข้องกับปฏิกิริยาดีไฮโดรจีเนชั่น (dehydrogenation reaction) โดยสารอินทรีย์ที่เป็นตัวให้อิเล็กตรอน (reduced form) จะมีไฮโดรเจนมากกว่าออกซิเจน ส่วนสารอินทรีย์ที่เป็นตัวรับอิเล็กตรอน (oxidized form) จะมีออกซิเจนมากกว่าไฮโดรเจน ทั้งนี้การเคลื่อนย้ายอิเล็กตรอนจากสารประกอบหนึ่งไปยังสารประกอบหนึ่ง เกิดได้ 4 แบบ คือ
ตัวออกซิไดซ์
ตัวออกซิไดซ์ () ในสาขาเคมี มีความหมายสองอย่าง ความหมายแรกเป็นสายพันธ์เคมีชนิดหนึ่งที่แยกอิเล็กตรอนออกจากสายพันธ์เคมีอีกชนิดหนึ่ง มันเป็นส่วนประกอบหนึ่งในปฏิกิริยาลดการออกซิไดซ์ (ปฏิกิริยารีดอกซ์) (oxidation-reduction (redox) reaction) อีกความหมายหนึ่ง ตัวออกซิไดซ์เป็นสายพันธุ์เคมีชนิดหนึ่งที่ถ่ายโอนอะตอมที่มีกระแสไฟฟ้าลบ ปกติก็คือออกซิเจนไปให้กับสารตั้งต้นชนิดหนึ่ง การสันดาป การระเบิดจำนวนมาก และปฏิกิริยาแบบรีดอกซ์อินทรีย์ (organic redox reaction) เกี่ยวข้องกับปฏิกิริยาถ่ายโอนอะตอม พลังงานในสิ่งมีชีวิตเกิดขึ้นจากการถ่ายเทอิเล็กตรอนจากตัวรับอิเล็กตรอนที่เลวไปสู่ตัวรับอิเล็กตรอนที่ดีที่สุด และปล่อยพลังงานออกมา ที่นำไปใช้ในปฏิกิริยาต่าง ๆ ได้
ตัวรับอิเล็กตรอนที่สำคัญในสิ่งมีชีวิต ได้แก่
ปฏิกิริยาฟอสโฟรีเลชัน
ปฏิกิริยาฟอสโฟรีเลชั่นเป็นปฏิกิริยาที่เกี่ยวข้องกับการถ่ายโอนหมู่ฟอสเฟตระหว่างสารอินทรีย์ต่างๆ
เป็นปฏิกิริยาที่สำคัญในการสร้าง ATP ในสิ่งมีชีวิต แบ่งได้เป็น 2 ปฏิกิริยา คือ 
ปฏิกิริยาฟอสโฟรีเลชั่นทั้งสองแบบมีความคล้ายคลึงกันดังนี้คือ
ความแตกต่างระหว่างปฏิกิริยาออกซิเดทีฟ ฟอสโฟรีเลชั่น กับปฏิกิริยาโฟโตฟอสโฟรีเลชั่น มีดังนี้คือ
ฅนไฟบิน
คนไฟบิน (Dynamite Warrior)เป็นภาพยนตร์ที่เกี่ยวข้องกับศิลปะมวยไทย ออกฉายเมื่อ 21 ธันวาคม พ.ศ. 2549 ผลิตจัดจำหน่ายโดย สหมงคลฟิล์ม กำกับโดย เฉลิม วงศ์พิมพ์
แอนดรูว์ บิ๊กส์
แอนดรูว์ บิ๊กส์ (; 12 กันยายน พ.ศ. 2508 — ) เป็นชาวออสเตรเลียที่รู้จักกันดีในประเทศไทย ด้วยประสบการณ์การสอนภาษาอังกฤษผ่านทางรายการวิทยุและโทรทัศน์ และคอลัมน์ทางหน้าหนังสือพิมพ์และนิตยสารมากว่า 15 ปี แอนดรูว์ บิ๊กส์ เพิ่งจะได้รับรางวัลเพชรสยาม สำหรับความสามารถในการใช้ภาษาไทยยอดเยี่ยม
ปัจจุบัน ดำรงตำแหน่งรองกรรมการผู้จัดการของบริษัท บีอีซี-เทโร เอ็นเตอร์เทนเม้นท์ จำกัด (มหาชน) มีผลงานเขียนหนังสือสอนภาษาอังกฤษหลายเล่ม เขียนคอลัมน์รายวันให้กับหนังสือพิมพ์ คม ชัด ลึก จัดรายการโทรทัศน์ให้กับไทยทีวีสีช่อง 3 และอื่นๆ อีกมากมาย
เซอร์ไวเวอร์ ดิออสเตรเลียนเอาต์แบคก์
เซอร์ไวเวอร์ ดิ ออสเตรเลียน เอาต์แบคก์ () เป็นฤดูกาลที่ 2 ของเซอร์ไวเวอร์ หลังจากที่ฤดูกาลแรกเป็นที่ฮือฮาและประสบความสำเร็จเป็นอย่างมากโดยมีผู้ชมถึง 51.69 ล้านคนและช่วง 30 นาทีสุดท้ายก่อนที่จะได้ผู้อยู่รอดคนสุดท้ายในฤดูกาลที่ 1 นั้นมีผู้ชมมากถึง 58.58 ล้านคน ทำให้ได้มีการทำรายการเซอร์ไวเวอร์เป็นฤดูกาลที่ 2 ซึ่งฤดูกาลนี้ถ่ายทำในถิ่นที่ห่างไกลจากผู้คนของทวีปออสเตรเลีย อันเต็มไปด้วย จระเข้และสัตว์ป่านานาชนิด เป็นสถานที่หาของกินได้ลำบากมากจนทีมงานจะต้องเข้ามาช่วยเหลือรวมถึงเอาสิ่งปลูกสร้าง ที่พักเป็นการแลกเปลี่ยนทำให้ผู้เข้าแข่งขันจำเป็นจะต้องสร้างที่พักใหม่ และเป็นฤดูกาลเดียวที่ยาวนานถึง 42 วัน (ปกติทุกฤดูกาลจะนาน 39 วันเท่านั้น) และในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.
99.5 แอดวานซ์ เรดิโอ
99.5 แอดวานซ์ เรดิโอ () เริ่มออกอากาศครั้งแรกเมื่อวันที่ 21 มกราคม พ.ศ. 2551 คลื่นความถี่ เอฟ.เอ็ม. 99.5 เมกกะเฮิร์ซ เป็นสถานีวิทยุดนตรีที่เปิด เพลงไทยสากล เพลงสากล เค-ป็อป ,เจ-ป็อป กลุ่มเป้าหมาย คือกลุ่มคนรุ่นใหม่, First Jobber ที่ชื่นชอบไลฟ์ไตล์สมัยใหม่ ออกอากาศทุกวันจันทร์ – อาทิตย์ ตลอด 24 ชั่วโมง
การ Streaming ผ่านข่ายไร้สายความเร็วสูง EDGE/GPRS ของเอไอเอสที่มีอยู่ทั่วประเทศ
99.5 แอดวานซ์ เรดิโอ ออกอากาศวันสุดท้ายเมื่อ 31 ตุลาคม 2551
จุมพล โพธิสุวรรณ
จุมพล โพธิสุวรรณ เป็นนักหนังสือพิมพ์ ปัจจุบันเป็นบรรณาธิการข่าวซอฟนิวส์ หนังสือพิมพ์บางกอกทูเดย์ และเป็นอาจารย์พิเศษภาควิชาการประชาสัมพันธ์ มหาวิทยาลัยศรีปทุม มีประสบการณ์การในแวดวงข่าวสารมากมายหลายเหตุการณ์ นอกจากนี้ยังชอบเขียนคอลัมน์ต่างๆ มากมาย อาทิสบาย สบายหัวใจเอกขเนก ลงในบางกอกทูเดย์
"นายจุมพล โพธิสุวรรณ" เกิดเมื่อวันที่ 21 มีนาคม 2511 พื้นเพเป็นชาวจังหวัดตาก จบการศึกษาระดับปริญญาตรี จากมหาวิทยาลัยรามคำแหง คณะมนุษย์ศาสตร์ วิชาเอกสื่อสารมวลชน นายจุมพลนับว่ามีพรสวรรค์ในด้านการใช้ภาษาไทย เคยได้รับรางวัลการใช้ภาษาไทยดีเด่นจากหลายองค์กร เริ่มต้นทำงานเป็นนักข่าวอยู่หลายแห่ง ทั้งนิตยสารรายสัปดาห์ รายเดือน จนกระทั่งเข้าสู่วงการหนังสือพิมพ์
หลังจากอิ่มตัวในแวดวงนิตยสาร นายจุมพลจึงเข้าทำงานที่หนังสือพิมพ์ไทยโพสต์ และจากนั้นก็ย้ายมาดำรงตำแหน่งบรรณาธิการข่าวสังคม สตรี หนังสือพิมพ์แท็บลอยด์รายวันฉบับแรกของประเทศไทย ซึ่งเป็นที่ฮือฮาอย่างมากในแวดวงสิ่งพิมพ์ ณ เวลานั้น
หลังจากบางกอกทูเดย์ปิดตัวลงไปเมื่อเดือนสิงหาคม พ.ศ. 2549 โดยนายสุรพงษ์ เตรียมชาญชัย ได้ขายหัวหนังสือพิมพ์บางกอกทูเดย์ให้กับนายไพวงษ์ เตชะณรงค์ ประธานกรรมการบริษัท โซลาร์ตรอน และเจ้าของเครือรีสอร์ทโบนันซ่า เขาใหญ่
ช่วงนั้นนายจุมพลหันเหไปทำงานประชาสัมพันธ์ขององค์กรภาคเอกชนอยู่ระยะหนึ่ง จนกระทั่งบางกอกทูเดย์เปิดตัวอีกครั้ง นายไพวงษ์ เตชะณรงค์ ก็มองเห็นความสามารถของเขาจึงดึงกลับมาช่วยงานอีกครั้ง ซึ่งครั้งนี้นายจุมพลได้รับความไว้วางใจให้ควบคุมดูแลในส่วนของข่าวซอฟนิวส์
ประสบการณ์ในการทำงานที่ผ่านมา นายจุมพลได้รับเกียรติจากบริษัท ทราฟฟิกคอร์นเนอร์ พับลิชชิ่ง ให้เข้าร่วมการตัดสินพร้อมกับ คุณกัลช์ฎาภรณ์ ศิริเยี่ยม ผู้อำนวยการ สถาบันสอนพัฒนาบุคลิกภาพบาร์บิซอน คุณจันจิรา จันทร์โฉม มิสไทยแลนด์ ยูนิเวิร์ส ประจำปี พ.ศ. 2545 คุณโซเฟีย ลา ผู้หญิงเซ็กซี่แห่งปี ในการตัดสินของผลิตภัณฑ์ HANG ซึ่งเป็นการจัดกิจกรรมการตลาดที่สร้างความฮือฮาในช่วงนั้น นอกจากนั้นนายจุมพลก็เข้าร่วมเป็นคณะกรรมการผู้ทรงเกียรติหลากหลายเวที เช่น เวทีมิสบิกินี โอเพ่น 2006 เวทีประกวดสาวงามต่างๆ
ด้านการใช้ภาษาไทย นายจุมพลเป็นผู้เชี่ยวชาญด้านการใช้ภาษาไทย เคยประพันธ์บทอาเศียรวาทในวโรกาสต่างๆ เช่น วันคล้ายวันพระราชสมภพของ พระบาทสมเด็จพระเจ้าอยู่หัว 5 ธันวาคม และสมเด็จพระนางเจ้าสิริกิติ์ พระบรมราชินีนาถ 12 สิงหาคม ฯลฯ
ซาเอะ ยามาโมโตะ
ซาเอะ ยามาโมโตะ () หรือ ซูซาน (Suzanne) (28 ตุลาคม พ.ศ. 2529 - ) เป็นนักแสดงสาวลูกครึ่งญี่ปุ่น เกิดที่จังหวัดคูมาโมโตะ ประเทศญี่ปุ่น เป็นนักแสดงสาวที่น่าจับตามองจากการออกรายการวาไรตี้มากมาย ด้วยคาแร็คเตอร์ฮาๆทำให้เธอเป็นที่สนใจ และติดอันดับดาราที่สาวญี่ปุ่นเกลียดมากที่สุด เป็นอันดับที่ 8
ปัจจุบัน เธอมีผลงานหนังสือภาพ (photo book) ชื่อว่า Oh! Suzanne และมีผลงานละครโทรทัศน์ของสถานีฟูจิทีวี เรื่อง "Muri na renai" และผลงานดีวีดีเรื่อง "Kyushu SeishunGinkou ~ Suzanne no Suizokukan de mermaid show"
เซอร์ไวเวอร์ ปานามา
เซอร์ไวเวอร์ ปานามา - เกาะอัปยศ () เป็นฤดูกาลที่ 12 ของรายการเซอร์ไวเวอร์ และจัดการแข่งขันขึ้นที่ เกาะเพิร์ล ประเทศปานามา อีกครั้งเป็นครั้งที่สาม หลังจากที่ฤดูกาลที่เจ็ดในเซอร์ไวเวอร์ เพิร์ล ไอส์แลนด์ส และ แปด เซอร์ไวเวอร์ รวมดารา ในฤดูกาลนี้เป็นฤดูกาลแรกที่แบ่งผู้เข้าแข่งขันออกเป็น 4 เผ่าและทุกๆ สัปดาห์ ผู้เข้าแข่งขันอย่างน้อย หนึ่งคนจะถูกส่งไปปล่อยเกาะอัปยศ บนเกาะมีเพียงไม้ขีด 1 กล่องและน้ำไม่สะอาด 1 ถังเท่านั้น แต่ที่สำคัญบนเกาะนี้มีตุ๊กตาสิทธิคุ้มกันอยู่ และสามารถนำไปใช้ในสภาเผ่าได้ คนที่มีคะแนนโหวตน้อยลงมาจากคนที่ถูกโหวตออกซึ่งมีตุ๊กตาสิทธิคุ้มกันจะถูกโหวตออกแทน ฤดูกาลนี้ออกอากาศตอนแรกเมื่อวันที่ 2 กุมภาพันธ์ พ.ศ. 2549 ทาง CBS และการออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 3 กุมภาพันธ์ พ.ศ. 2549 เวลา 14:00 น. ตามเวลาประเทศไทย
ฤดูกาลนี้เป็นฤดูกาลแรกที่ได้เพิ่ม เครื่องรางภูมิคุ้มกันที่ซ่อนไว้ ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้วจึงค่อยสามารถเอาเครื่องรางออกมาใช้ได้จึงไม่มีการที่จะถูกโหวตออกโดยที่เสียเครื่องรางไปอย่างเปล่าประโยชน์
เซอร์ไวเวอร์ กาบอง
เซอร์ไวเวอร์ กาบอง - สวรรค์แห่งสุดท้าย () เป็นฤดูกาลที่ 17 ของเซอร์ไวเวอร์ ถ่ายทำที่บริเวณเอสตูอาเร่ในประเทศกาบอง ทวีปแอฟริกา โดยเป็นฤดูกาลแรกที่ใช้กล้องความละเอียดสูงถ่ายทำ (High Definition) ซึ่งใช้กล้อง Sony XDCAMs การแข่งขันครั้งแรกจะมีผู้ที่ได้สิทธิ์คุ้มกันส่วนตัว 2 คนด้วย เดิมทีกำหนดการออกอากาศไว้ในวันที่ 18 กันยายน แต่ภายหลังได้เลื่อนออกไป 1 สัปดาห์และจะทำการออกอากาศตอนที่ 1 กับตอนที่ 2 ติดต่อกันด้วยความยาว 2 ชั่วโมงในวันที่ 25 กันยายน พ.ศ. 2551
โดยในฤดูกาลนี้ก็จะยังมีการส่งผู้เข้าแข่งขันไปเกาะอัปยศ แต่เกาะอัปยศของฤดูกาลนี้แตกต่างจากฤดูกาลก่อนๆ คือ ผู้ที่ถูกส่งไปเกาะอัปยศมีสิทธิเลือกว่าจะเอาปริศนาที่จะไปสู่เครื่องรางคุ้มกันที่ซ่อนไว้ (Clue) หรือเลือกอยู่แบบสบายๆ พักผ่อนจากการแข่งขันในกระท่อมที่มีผลไม้สดและมีเปลให้นอน (Comfort)
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 26 กันยายน พ.ศ. 2551 เวลา 13:00 น. ตามเวลาประเทศไทย
ชูการ์ให้เครื่องรางแก่แมทตี้ แมทตี้จึงใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ แมทตี้ จะไม่ถูกนับ
บันดุง
บันดุง (, ) เป็นเมืองเอกของจังหวัดชวาตะวันตก ในประเทศอินโดนีเซีย นับเป็นเมืองที่มีขนาดใหญ่เป็นอันดับ 4 ของประเทศ อยู่สูงจากระดับน้ำทะเล 768 เมตร โดยปกติจึงมีสภาพอากาศเย็นกว่าเมืองอื่นๆ ส่วนใหญ่ของอินโดนีเซีย เมืองนี้อยู่ในเขตแม่น้ำ รายล้อมด้วยภูเขาไฟ มีลักษณะทางภูมิประเทศที่มีระบบป้องกันตัวโดยธรรมชาติเป็นอย่างดี อันเป็นเหตุผลหลักที่ครั้งหนึ่งได้มีการย้ายเมืองเอกจากปัตตาเวีย มายังบันดุง
กุ้งการ์ตูน
กุ้งการ์ตูน หรือ กุ้งตัวตลก () เป็นกุ้งทะเลขนาดเล็กชนิดหนึ่ง มีลวดลายและสีสันสวยงาม มีชื่อวิทยาศาสตร์ว่า "Hymenocera picta" จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Hymenocera" (ในกรณีนี้ในหลายข้อมูลมีการแบ่งออกเป็น 2 ชนิด โดยอีกชนิดหนึ่งนั้นคือ "H. elegans" ซึ่งจำแนกจากสีสันและแหล่งที่อยู่อาศัย แต่ทว่าก็มีความเป็นไปได้ว่าเป็นชนิดเดียวกัน ซึ่งความแตกต่างของสีสันเกิดจากสีของกุ้งที่เปลี่ยนไป)
มีลักษณะลำตัวมีเปลือกแข็งสีขาว แต้มด้วยลายจุดสีฟ้า สีน้ำตาลตัวผู้มีเปลือกสีขาวค่อนไปทางเหลือง แต่ไม่มีจุดสีน้ำเงิน ส่วนตัวเมียจะมีสีจุดน้ำเงินชัดเจน มีขนาดลำตัวยาวเต็มที่ประมาณ 10-15 เซนติเมตร
กินอาหารจำพวก ดาวทะเล, ปลิงทะเล และเม่นทะเล ในบางครั้งจะช่วยกันยกดาวทะเลไปไว้ในที่อาศัยเพื่อที่จะเก็บไว้กินได้ในหลายวัน
พบอาศัยอยู่ตามแนวปะการังหรือโพรงหินตั้งแต่ชายฝั่งแอฟริกาตะวันออก, ทะเลแดง, อินโด-แปซิฟิก, ตอนเหนือของออสเตรเลีย จนถึงหมู่เกาะกาลาปากอส ในน่านน้ำไทยจะพบมากบริเวณหมู่เกาะพีพี ในเขตทะเลอันดามัน
กุ้งการ์ตูนวัยเจริญพันธุ์สามารถผสมพันธุ์และมีลูกกุ้งได้ คือวัย 7 เดือน ถึง 1 ปี ขึ้นไป โดยสามารถให้ลูกได้ตั้งแต่ 700-2,000 ตัว บางครั้งอาจให้ลูกถึง 3,000 ตัว ขึ้นอยู่กับช่วงวัย หากเป็นกุ้งที่มีอายุมาก จำนวนลูกก็จะยิ่งมาก ในลูกกุ้งวัยอ่อนจะกินแพลงก์ตอนทั้งแพลงก์ตอนพืชและแพลงก์ตอนสัตว์
ด้วยความที่มีขนาดเล็ก และสวยงาม จึงทำให้นิยมเลี้ยงเป็นสัตว์เลี้ยงสวยงามในตู้กระจก ซึ่งในปัจจุบัน กุ้งการ์ตูนสามารถเพาะขยายพันธุ์ในที่เลี้ยงได้แล้ว
ฟีนิกซ์ (รัฐแอริโซนา)
ฟีนิกซ์ (; ) เป็นเมืองใหญ่ที่สุดและมีประชากรมากที่สุดของรัฐแอริโซนาในสหรัฐอเมริกา มันยังเป็นเมืองเอกของรัฐแอริโซนาและเป็นเมืองเอกของรัฐที่ใหญ่ที่สุดในสหรัฐฯ ในแง่ของประชากร มันเป็นเมืองที่ใหญ่ที่สุดของภาคตะวันตกเฉียงใต้ของสหรัฐฯ และอยู่ในเขตเวลาภูเขา นอกจากนี้มันบังเป็นเมืองใหญ่ที่สุดอันดับสองรองลงมาจากลอสแอนเจลิส ในบริเวณภาคตะวันตกของสหรัฐฯ มันเป็นเมืองศูนย์กลางทางการเมือง วัฒนธรรม เศรษฐกิจ หุ้น เทคโนโลยี และ การคมนาคม ของรัฐแอริโซนา เมืองถูกรู้จักกันในชื่อเล่นว่า หุบเขาแห่งพระอาทิตย์/เดอะ วัลเลย์ () เพราะว่าเมืองฟีนิกซ์ถูกล้อมรอบด้วยภูเขาทุก ๆ ด้าน ผู้ที่อาศัยอยู่ในเมืองนี้ถูกเรียกว่า ชาวฟีนิเชียน ()
สยามดารา
สยามดารา เป็นหนังสือพิมพ์บันเทิงรายวันฉบับแรกของประเทศไทย ออกฉบับปฐมฤกษ์ เมื่อวันพุธที่ 29 มิถุนายน พ.ศ. 2548
หุ้นส่วน5% r12
ชินจิ ทะนิมุระ
ชินจิ ทานิมูระ () เกิดเมื่อวันที่ 11 ธันวาคม ปี พ.ศ. 2491 เกิดในจังหวัดโอซะกะ ประเทศญี่ปุ่น เป็นทั้ง นักร้อง และนักแต่งเพลง ผลงานที่รู้จักกันดี คือเพลงที่มีชื่อว่า ซึบะรุ (Subaru)
รางวัลนักวิจัยรุ่นใหม่ดีเด่น สกว.-สกอ.
“รางวัลนักวิจัยรุ่นใหม่ดีเด่น สกว.-สกอ." (TRF-CHE Outstanding New Researcher Award)
“รางวัลนักวิจัยรุ่นใหม่ดีเด่น สกว.-สกอ." (TRF-CHE Outstanding New Researcher Award)
เป็นรางวัลเชิดชูเกียรติระดับชาติสำหรับนักวิจัยรุ่นใหม่ที่มีการมอบมาตั้งแต่ปี พ.ศ. 2547 เป็นต้นมาโดยสำนักงานคณะกรรมการการอุดมศึกษา (สกอ.)ร่วมกับสำนักงานกองทุนสนับสนุนการวิจัย (สกว.) โดยคัดเลือกจากผู้รับทุนของฝ่ายวิชาการ สกว. และทุนร่วมระหว่าง สกอ.-กับฝ่ายวิชาการ สกว. จากผู้รับทุนหลายรุ่นปีละจำนวนกว่าหลายร้อยคน (ในปี พ.ศ. 2548 มีจำนวนถึง 858 คน)
รางวัลนี้ไม่เปิดให้สมัครขอรับรางวัล แต่จะดำเนินการสรรหาและคัดเลือกเองโดย สกว. เกณฑ์การพิจารณารางวัลนี้คือ ผลงานส่วนใหญ่ต้องดำเนินการในประเทศไทย และเป็นโครงการที่มีผลการวิจัยดีเด่นคือมีผลงานตีพิมพ์ในวารสารระดับนานาชาติที่มีค่า Impact Factor สูงหรือมีบทความจำนวนมากที่ได้รับการตีพิมพ์ในวารสารระดับนานาชาติที่มีค่า Impact Factor สำหรับสาขาวิทยาศาสตร์เทคโนโลยีและวิทยาศาสตร์การแพทย์ หรือมีผลการวิจัยที่ดีเยี่ยมและมีผลกระทบหรือบทวิเคราะห์วิจารณ์ที่ชัดเจนต่อสังคมสำหรับสาขาสังคมศาสตร์และสาขามนุษยศาสตร์
รางวัลเป็นเหรียญทองจารึกชื่อผู้ได้รับรางวัลพร้อมเช็คเงินสดมูลค่ารวม 50,000 บาท โดยจัดพิธีมอบในประมาณวันที่ 10-16 ตุลาคม ในการประชุมวิชาการประจำปีของ สกว. 
"นักวิจัยรุ่นใหม่พบเมธีวิจัยอาวุโส สกว." ซึ่งมักจัดขึ้นที่ ชะอำ หรือ พัทยา รางวัลนี้ทำการมอบโดยประธานคณะกรรมการระดับนโยบายของ สกว. หรือ รัฐมนตรีกระทรวงวิทยาศาสตร์ฯ หรือ รองนายกรัฐมนตรี
E85
E85 เป็นน้ำมันเชื้อเพลิงที่มีส่วนผสมของแอลกอฮอล์ 85% โดยปริมาตร กับน้ำมันเบนซิน เป็นสูตรน้ำมันเชื้อเพลิงที่มีใช้ในบราซิล สวีเดน และแถบมิดเวสต์ของสหรัฐอเมริกา และมีนโยบายจากภาครัฐ จะนำมาใช้ในประเทศไทย ภายในปี พ.ศ. 2551 ปลอม
แอลกอฮอล์ที่นำมาใช้เป็นส่วนผสมของ E85 มักเป็นไบโอแอลกอฮอล์ ที่ได้จากธรรมชาติ เช่นจากข้าวโพดในสหรัฐอเมริกา จากอ้อยและมันสำปะหลังในประเทศไทย
E85 จะมีค่าออกเทน อยู่ที่ 100 ถึง 105 สูงกว่าน้ำมันเบนซินทั่วไป ซึ่งมีค่าออกเทน 87 ถึง 95 รถยนต์ที่ใช้ E85 จะมีอัตราการสิ้นเปลืองสูงกว่ารถที่ใช้น้ำมันเบนซิน ประมาณ 28% แต่ในปัจจุบันได้มีการพัฒนาระบบเครื่องยนต์รุ่นใหม่ให้มีประสิทธิภาพเหมาะสมกับคุณสมบัติของ E85 เพื่อให้การสิ้นเปลืองลดน้อยลง
พาหนะที่ใช้น้ำมัน E85 จะต้องใช้เครื่องยนต์ที่ได้รับการออกแบบเป็นพิเศษ ดังเช่นรถFFV ในสหรัฐอเมริกา บราซิล สวีเดน อย่างไรก็ตาม ได้มีการใช้ Conversion Kit สำหรับแปลงระบบการจ่ายน้ำมันชื้อเพลิงในรถทั่วไปที่ไม่ใช่ FFV กันอย่างแพร่หลายทั้งในบราซิลและสหรัฐอเมริกา อย่างไรก็ตามรถยนต์ที่ใช้น้ำมัน E85 จะมีอัตราการสิ้นเปลืองมากกว่าแก๊สโซฮอล์และแก๊สโซลีน อันเนื่องมาจากเอทานอลให้พลังงานได้น้อยกว่าน้ำมันเบนซินจึงจะเป็นที่ต้องจ่ายน้ำมันต่อหนึ่งรอบการทำงานสูงขึ้น
พระเจ้าวรวงศ์เธอ พระองค์เจ้าศิริวงศ์วัฒนเดช
นายร้อยตรี พระเจ้าวรวงศ์เธอ พระองค์เจ้าศิริวงศ์วัฒนเดช ประสูติเมื่อวันศุกร์ที่ 7 มีนาคม พ.ศ. 2432 ปีฉลู พระอิสริยยศเมื่อแรกประสูติเป็นหม่อมเจ้า เป็นพระโอรสใน สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น บุนนาค สิ้นพระชนม์เมื่อวันที่ 5 พฤษภาคม พ.ศ. 2452 ขณะศึกษาวิชาทหารที่ประเทศเยอรมัน พระชันษา 20 ปี
มีพระเชษฐาและพระกนิษฐาร่วมพระมารดา คือ
พระวรวงศ์เธอ พระองค์เจ้าสุริยนเยี่ยมพยับ
พระวรวงศ์เธอ พระองค์เจ้าสุริยนเยี่ยมพยับ เป็นพระโอรสในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมสุ่น ปักษีวงศา
พระวรวงศ์เธอ พระองค์เจ้าสุริยนเยี่ยมพยับ ประสูติเมื่อวันศุกร์ที่ 14 กันยายน พ.ศ. 2437 ปีมะเมีย พระอิสริยยศเมื่อแรกประสูติเป็นหม่อมเจ้า
ต่อมาทรงเข้าศึกษาในโรงเรียนราชวิทยาลัย เมื่อจบการศึกษาแล้ว กรมพระยาภาณุพันธุวงศ์วรเดชทรงส่งไปศึกษาต่อที่ประเทศสวิตเซอร์แลนด์ ขณะทรงศึกษาต่อที่สวิตเซอร์แลนด์ทรงประชวรด้วยโรคฝีในท้อง สิ้นชีพิตักษัยเมื่อวันที่ 19 กันยายน พ.ศ. 2455 พระชันษา 18 ปี
ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่ที่มารดามิได้เป็นเจ้าทุกพระองค์เป็น "พระวรวงศ์เธอ พระองค์เจ้า" เมื่อวันที่ 8 พฤศจิกายน พ.ศ. 2470 หม่อมจ้าสุริยนเยี่ยมพยับ จึงได้รับการสถาปนาเป็น "พระวรวงศ์เธอ พระองค์เจ้าสุริยนเยี่ยมพยับ"
พระวรวงศ์เธอ พระองค์เจ้าพัลลัภดนัย
พระวรวงศ์เธอ พระองค์เจ้าพัลลัภดนัย เป็นพระโอรสในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมลับ ภาณุพันธุ์ ณ อยุธยา
พระวรวงศ์เธอ พระองค์เจ้าพัลลัภดนัย ประสูติเมื่อวันจันทร์ที่ 16 เมษายน พ.ศ. 2442 ปีกุน พระอิสริยยศเมื่อแรกประสูติเป็นหม่อมเจ้า สิ้นพระชนม์เมื่อวันที่ 2 กรกฎาคม พ.ศ. 2444 พระชันษา 2 ปี เมื่อตอนหม่อมจ้าพัลลัภดนัยสิ้นชีพิตักษัยนั้น เป็นช่วงเวลาที่หม่อมเจ้าทิพยสัมพันธ์ประชวร ทำให้กรมพระยาภาณุพันธุวงศ์วรเดชทรงมีความเศร้าพระทัยมาก และได้มีพระหัตถเลขาไปกราบบังคมทูลฯ พระบาทสมเด็จพระจุลจอมเกล้าเจ้าอยู่หัว จึงทรงมีพระราชหัตถเลขามาปลอบความว่า
""ได้รับหนังสือไปรเวทของเธอ ลงวันที่ ๒๙ ที่ปัตตาเวีย กับลงวันที่ ๕ ที่นี่ มีความเสียใจเปนอันมากที่ได้รับทราบข่าวชายพัลลัภตาย หวังใจว่าหญิงทิพย์ คงจะหาย ลูกเขยของเธอก็มีความเดือดร้อนเปนอันมากฉันมีความสงสาร ทั้งสองคน""
ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่ที่มารดามิได้เป็นเจ้าทุกพระองค์เป็น "พระวรวงศ์เธอ พระองค์เจ้า" เมื่อวันที่ 8 พฤศจิกายน พ.ศ. 2470 หม่อมจ้าพัลลัภดนัย จึงได้รับการสถาปนาเป็น "พระวรวงศ์เธอ พระองค์เจ้าพัลลัภดนัย"
พระวรวงศ์เธอ พระองค์เจ้ารำไพประภา
พระวรวงศ์เธอ พระองค์เจ้ารำไพประภา เป็นพระธิดาใน สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมเล็ก ยงใจยุทธ ประสูติเมื่อวันพฤหัสบดีที่ 25 กรกฎาคม พ.ศ. 2450 ปีมะแม พระอิสริยยศเมื่อแรกประสูติเป็นหม่อมเจ้า พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าสถาปนาเป็น พระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470 เษกสมรสกับ หม่อมเจ้าธานีเสิกสงัด ชุมพล พระโอรสใน พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์และหม่อมบุญยืน
พระวรวงศ์เธอ พระองค์เจ้ารำไพประภา สิ้นพระชนม์เมื่อวันที่ 14 มิถุนายน พ.ศ. 2522 พระชันษา 72 ปี
พระวรวงศ์เธอ พระองค์เจ้าทรงศะศิคุณ
พระวรวงศ์เธอ พระองค์เจ้าหญิงทรงศะศิคุณ (พ.ศ. 2422 - พ.ศ. 2438) เป็นพระธิดาในสมเด็จฯ เจ้าฟ้าจาตุรนต์รัศมี กรมพระจักรพรรดิพงศ์ กับ หม่อมทับทิม จักรพันธุ์ ประสูติเมื่อเดือนพฤศจิกายน พ.ศ. 2422 เมื่อประสูติเป็นหม่อมเจ้า สิ้นพระชนม์เมื่อวันที่ 13 มิถุนายน พ.ศ. 2438 พระชันษา 16 ปี
พระวรวงศ์เธอ พระองค์เจ้าดรุณวัยวัฒน์
พระวรวงศ์เธอ พระองค์เจ้าดรุณวัยวัฒน์ (17 เมษายน พ.ศ. 2423 - 24 กุมภาพันธ์ พ.ศ. 2509) อดีตเจ้ากรมบัญชาการกรมราชเลขาธิการ
พระวรวงศ์เธอ พระองค์เจ้าดรุณวัยวัฒน์ มีพระนามเมื่อแรกประสูติว่าหม่อมเจ้าดรุณไวยวัฒน์ เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ กับหม่อมจีบ จักรพันธุ์ ณ อยุธยา ประสูติเมื่อวันเสาร์ที่ 17 เมษายน พ.ศ. 2423 ทรงศึกษาที่โรงเรียนพระตำหนักสวนกุหลาบ ทรงงานที่กรมราชเลขาธิการ จนได้เลื่อนชั้นเป็นเจ้ากรมบัญชาการ เทียบเท่าอธิบดี เมื่อ พ.ศ. 2443
วันที่ 5 กรกฎาคม พ.ศ. 2443 ทรงผนวชเป็นพระภิกษุ ณ พระอุโบสถวันพระศรีรัตนศาสดาราม โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ ผนวชแล้วไปอยู่วัดบวรนิเวศราชวรวิหาร
ในรัชกาลพระบาทสมเด็จพระมงกุฎเกล้าเจ้าอยู่หัว โปรดให้ดำรงตำแหน่งสัสดีเสือป่า ต่อมาได้รับพระราชทานยศเป็นนายกองเสือป่า และในวันที่ 11 พฤศจิกายน พ.ศ. 2466 ได้รับโปรดเกล้าฯ สถาปนาเป็น"พระวรวงศ์เธอ พระองค์เจ้าดรุณวัยวัฒน์" ทรงศักดินา 3,000 และโปรดเกล้าฯ ตั้งเป็นองคมนตรีสองครั้ง คือวันที่ 4 เมษายน พ.ศ. 2458 และ พ.ศ. 2468
พระวรวงศ์เธอ พระองค์เจ้าดรุณวัยวัฒน์ สิ้นพระชนม์เมื่อวันที่ 24 กุมภาพันธ์ พ.ศ. 2509 สิริพระชันษา พระราชทานเพลิงพระศพ ณ วัดเทพศิรินทราวาส
พระวรวงศ์เธอ พระองค์เจ้าดนัยวรนุช
พระวรวงศ์เธอ พระองค์เจ้าดนัยวรนุช (พฤศจิกายน พ.ศ. 2422 - 5 ธันวาคม พ.ศ. 2455) เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์ กับหม่อมเอม จักรพันธุ์ ประสูติเมื่อเดือนพฤศจิกายน พ.ศ. 2421 เมื่อแรกประสูติมีพระสกุลยศเป็นหม่อมเจ้า สมเด็จพระนางเจ้าสว่างวัฒนา พระบรมราชเทวี ทรงขอมาเลี้ยงดูด้วยกันกับสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ตั้งแต่ทรงเจริญพระชันษาได้ 6 ปี
วันที่ 11 กันยายน พ.ศ. 2435 หม่อมเจ้าดนัยวรนุชได้ผนวชเป็นสามเณร ณ พระอุโบสถ วัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วเสด็จไปประทับ ณ วัดบวรนิเวศวิหาร จนถึงวันที่ 22 มกราคม พ.ศ. 2435 จึงลาผนวช และวันที่ 23 สิงหาคม พ.ศ. 2447 ได้ผนวชเป็นพระภิกษุ ณ พระอุโบสถ วัดพระศรีรัตนศาสดาราม โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ พระญาณวราภรณ์ (ม.ร.ว. ชื่น สุจิตฺโต) เป็นพระกรรมวาจาจารย์ ผนวชแล้วประทับ ณ วัดบวรนิเวศวิหาร
หม่อมเจ้าดนัยวรนุชสิ้นชีพิตักษัยเมื่อวันที่ 5 ธันวาคม พ.ศ. 2455 สิริรวมพระชันษา 35 ปี ต่อมาพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ สถาปนาเป็นพระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470
พระวรวงศ์เธอ พระองค์เจ้าดนัยวรนุช เสกสมรสกับหม่อมลิ้นจี่ (10 ตุลาคม พ.ศ. 2432 - 6 มกราคม พ.ศ. 2522) ธิดาของพระยาสารสินสวามิภักดิ์ (เทียนฮี้ สารสิน) มีพระโอรสและพระธิดา 2 คน ได้แก่
พระวรวงศ์เธอ พระองค์เจ้ามาลิศเสาวรส
พระวรวงศ์เธอ พระองค์เจ้ามาลิศเสาวรส (พระนามเดิม: หม่อมเจ้ามาลิศเสาวรส จักรพันธุ์; 18 ธันวาคม พ.ศ. 2426 — 23 พฤศจิกายน พ.ศ. 2514)
พระวรวงศ์เธอ พระองค์เจ้ามาลิศเสาวรส (พระนามเดิม: หม่อมเจ้ามาลิศเสาวรส จักรพันธุ์) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์ กับหม่อมพลัด จักรพันธุ์ ณ อยุธยา ประสูติเมื่อวันอังคารที่ 18 ธันวาคม พ.ศ. 2426 ปีมะแม เมื่อประสูติเป็นหม่อมเจ้า เพราะเป็นพระธิดาของเจ้าฟ้าที่ประสูติแต่หม่อมมารดาสามัญชน ภายหลังได้รับการสถาปนาเป็น "พระวรวงศ์เธอ พระองค์เจ้า" ด้วยเหตุนี้ชาววังจึงเรียกท่านว่า "ท่านพระองค์หญิง" ส่วนผู้ที่อยู่ในสายราชสกุล ศิริวงศ์  โปรดให้เรียกพระองค์ว่า "พี่ท่าน"
พระวรวงศ์เธอ พระองค์เจ้ามาลิศเสาวรส สิ้นพระชนม์เมื่อวันที่ 23 พฤศจิกายน พ.ศ. 2514 พระชันษา 87 ปี 
•หม่อมเจ้ามาลิศเสาวรส จักรพันธุ์•พระวรวงศ์เธอ พระองค์เจ้ามาลิศเสาวรส
พระวรวงศ์เธอ พระองค์เจ้าบุบผชาติชลา
พระวรวงศ์เธอ พระองค์เจ้าหญิงบุบผชาติชลา(พ.ศ. 2428 - พ.ศ. 2448) เป็นพระธิดาในสมเด็จฯ เจ้าฟ้าจาตุรนต์รัศมี กรมพระจักรพรรดิพงศ์ กับ หม่อมเผื่อน จักรพันธุ์ ประสูติเมื่อปีระกา พ.ศ. 2428 สิ้นพระชนม์เมื่อวันที่ 26 กุมภาพันธ์ พ.ศ. 2448 พระชันษา 20 ปี
เบองาวันโซโล
เบองาวันโซโล (; บางครั้งเรียก เพียง "โซโล", คำว่า Bengawan เป็นภาษาชวาโบราณ หมายถึง แม่น้ำ) เป็นแม่น้ำสายยาวที่สุดในเกาะชวา ของประเทศอินโดนีเซีย โดยมีความยาวประมาณ 540 กิโลเมตร มีความสำคัญในฐานะเป็นเส้นทางสัญจร แหล่งน้ำใช้อุปโภคบริโภค และแหล่งน้ำเพื่อการเกษตรของพื้นที่ทางตอนเหนือและตะวันออกของเกาะ นอกจากนี้ยังมีชื่อเสียงในแวดวงโบราณมานุษยวิทยาด้วย โดยมีการค้นพบซากมนุษย์โบราณหลายครั้งในพื้นที่หลายแห่งของลุ่มน้ำเหล่านี้ รวมทั้งซากดึกดำบรรพ์ของกะโหลกมนุษย์สมัยแรกๆ ที่มีชื่อเรียกกันทั่วไปว่า มนุษย์ชวา ด้วย
แม่น้ำเบองาวันโซโล มีต้นกำเนิดที่ภูเขาไฟลาวู (Lawu) ในชวาตอนกลาง แล้วไหลไปทางเหนือ ผ่านทิวเขาเซวู ตลอดเส้นทาง มีสาขาแยกออกไปหลายช่วง มีแม่น้ำสาขาที่สำคัญ เช่น แม่น้ำมาดียุน แม่น้ำบรันตัส แม่น้ำโซโลยังผ่านไปทางตะวันออก สู่ชวาตะวันออก ผ่านทิวเขาเกินดัง และลุ่มน้ำโซโลซึ่งเป็นที่ราบ ทั้งนี้ได้ไหลผ่านเมืองใหญ่ชื่อ ซูราการ์ตา (ผู้คนในท้องถิ่นที่นี่เรียกว่า แม่น้ำโซโล) และสุดท้ายไหลออกไปที่ทะเลชวา ใกล้กับเมืองซูราบายา
แม่น้ำสายนี้เป็นแรงบันดาลใจให้ เกอซัง มาร์โตฮาร์โตโน (Gesang Martohartono) แต่งเพลงเบองาวันโซโลขึ้น โดยพรรณนาถึงแม่น้ำสายนี้ และเป็นเพลงที่มีชื่อเสียงมากเพลงหนึ่งของอินโดนีเซีย
ผีตาหวานกับอาจารย์ตาโบ๋
ภาพยนตร์ไทยเรื่อง ผีตาหวานกับอาจารย์ตาโบ๋ เข้าฉายวันที่ 28 กุมภาพันธ์ พ.ศ. 2551 เป็นภาพยนตร์ที่เป็นรูปแบบ "หนังผีตลก" ที่เน้นการสอดแทรกมุขตลกทั้งมุขตลกทั่วไปและมุขตลกในสถานการณ์ที่ต้องเผชิญหน้ากับผีหรือศพ นอกจากนี้ภาพยนตร์เรื่องนี้ยังเน้นไปที่การดึงเอานักแสดงตลกชื่อดังมารวมกัน โดยเฉพาะนักแสดงตลกที่แสดงเป็นตัวละครหลักที่นับว่าเป็นนักแสดงขาประจำของภาพยนตร์ตลกของไทย
ภาพยนตร์ทำรายได้รวม 17 ล้านบาท
ผีตาหวาน... หญิงสาวชื่อหวานถูกข่มขืนแล้วฆ่า วิญญาณของเธอยังคงวนเวียนเพื่อรอวันจะแก้แค้น อีกทั้งเธอยังพบวิทย์ชายหนุ่มทั้งที่ความรักของเธอและเขานั้นเป็นไปไม่ได้
อาจารย์ตาโบ๋... อาจารย์ชื่อโบ๋ ที่ทุกคนในหมู่บ้านพากันเลื่อมใสว่ามีวิชาอาคมแต่แท้ที่จริงแล้วเป็นการจัดฉากของ บัว กร่าง เวอร์ พรรคพวกของอาจารย์โบ๋ที่สร้างสถานการณ์ต่างๆเพื่อหลอกลวงชาวบ้าน รวมกับความบังเอิญที่ทำให้ชาวบ้านเข้าใจว่าอาจารย์โบ๋ให้เลขเด็ดจนถูกรางวัล
ทั้งสองฝ่ายต่างมีผู้มุ่งร้ายคนเดียวกัน คือ เสี่ยอู๋ ที่ต้องการกำจัดวิญญาณของหวานเพราะกลัวหวานจะมาแก้แค้น ต้องการกำจัดอาจารย์โบ๋เพราะจะได้ไม่ใครให้เลขเด็ดแก่ชาวบ้านซึ่งเป็นการขัดผลประโยชน์ของเสี่ยอู๋
ภาพยนตร์เรื่องนี้เน้นไปที่การเผชิญหน้ากันระหว่างตัวละครหลักทั้งสี่คืออาจารย์โบ๋ บัว กร่าง เวอร์ กับผีหวานในหลากลักษณะ รวมถึงการสอดแทรกวิถีชีวิตแบบชาวบ้านในชนบท ที่แสดงออกด้วยการที่ชาวบ้านส่วนหนึ่งร่วมมือกันสร้างโบสถ์แต่อีกส่วนไปรวมตัวที่สำนักไสยศาสตร์
ว้อ ... หมาบ้ามหาสนุก
ว้อ ... หมาบ้ามหาสนุก เป็นภาพยนตร์ไทยที่ออกฉายเมื่อวันที่ 17 กรกฎาคม พ.ศ. 2551 กำกับโดย บรรจง สินธนมงคลกุล นำแสดงโดย อนุวัฒน์ ทาระพันธ์ ,เยาวลักษณ์ ตุ้มบุญ ,อาคม ปรีดากุล ,อำพล รัตนวงศ์, ชิติสรรค์ ไชยเสนา , สุดารัตน์ บุตรพรม ,วชิระ พานนนท์ , สายสิน วงษ์คำเหลา , บอล เชิญยิ้ม และชูศักดิ์ เอี่ยมสุข ทำรายได้รวม 27 ล้านบาท
ว้อ ... หมาบ้ามหาสนุก เป็นเรื่องราวของหมู่บ้านแห่งหนึ่งที่จู่ๆคนในหมู่บ้านกลับถูกสัตว์ร้ายกัดตาย คนในหมู่บ้านจึงมองไปที่ โชค หมาวัดซึ่งเป็นสัตว์ตัวเดียวในหมู่บ้านทุกคนจึงเริ่มวิธีกำจัดเจ้าโชคเรื่องราวสนุกๆจึงเริ่มขึ้น
วิมลศักดิ์ ปัญชรมาศ จาก "นิตยสารแฮมเบอร์เกอร์" วิจารณ์ไว้ว่า "ว้อ ... หมาบ้ามหาสนุก อาจประสบความสำเร็จในแง่ของอารมณ์ขัน แต่คำว่าตลก อาจะเป็นคนละความหมายกับสนุกก็ได้" และพูดถึงภาพรวมของหนังว่า "หนังประเภทนี้ ไม่ได้เน้นเนื้อหาของเนื้อเรื่องเท่าไหร่นัก แต่จะเน้นมุกความตลกเสียมากกว่า"
บอล ออฟ ฟูรี่ ศึกปิงปองดึ๋งดั๋งสนั่นโลก
บอล ออฟ ฟูรี่ () เป็นหนังแนวตลก กีฬา ซึ่งออกฉายเมื่อวันที่ 29 สิงหาคม ค.ศ. 2007
ปฏิกิริยาโฟโตฟอสโฟรีเลชัน
ปฏิกิริยาโฟโตฟอสโฟรีเลชั่น () เป็นการขนส่งอิเล็กตรอนไปตามตัวรับอิเล็กตรอนต่างๆ โดยเริ่มจากตัวให้อิเล็กตรอนตัวแรกคือน้ำ ส่งต่อกันไปเรื่อยๆ จนถึง NADPH+H เป็นตัวรับอิเล็กตรอนตัวสุดท้าย ทั้งนี้ การขนส่งอิเล็กตรอนจะเกิดขึ้นได้เมื่อมีแสงเท่านั้น ในพืชชั้นสูง ปฏิกิริยานี้เกิดที่คลอโรพลาสต์ภายในคลอโรพลาสต์มีเยื่อหุ้มสองชั้น ซึ่งมีคุณสมบัติคล้ายเยื่อหุ้มของไมโทคอนเดรียคือ ชั้นนอกยอมให้สารทุกชนิดผ่านได้อย่างเป็นอิสระ ส่วนเยื่อหุ้มชั้นในยอมให้เฉพาะสารที่มีตัวพาที่เฉพาะผ่านได้เท่านั้น เยื่อหุ้มชั้นในของคลอโรพลาสต์เป็นชั้นๆเรียกไทลาคอยด์ (thylakoid) ซึ่งมีกลุ่มเอนไซม์ที่เกี่ยวข้องกับการขนส่งอิเล็กตรอนฝังตัวอยู่
แนวคิดเริ่มแรกที่ว่าแสงถูกใช้ในกระบวนการสังเคราะห์ด้วยแสงนั้นถูกเสนอขึ้นโดยแจน อิงเก็นเฮาซ์ในปี ค.ศ. 1779 ผู้ระบุว่าพืชนั้นจำเป็นต้องสัมผัสกับแสงแดด แม้ว่าโจเซฟ พริสต์ลีย์จะได้ทำการสังเกตการผลิตของออกซิเจนโดยปราศจากแสงเป็นองค์ประกอบไปแล้วใน ค.ศ. 1772 คอร์นีเลียส แวน นีลเสนอใน ค.ศ. 1931 ว่ากระบวนการสังเคราะห์ด้วยแสงเป็นกรณีของกลไกการทำงานทั่วไปซึ่งโฟตอนของแสงถูกใช้ในการทำให้เสื่อมสภาพโดยใช้แสงกับไฮโดรเจนตัวให้อิเล็กตรอนและไฮโดรเจนที่ใช้ในการลดก๊าซคาร์บอนไดออกไซด์ จากนั้นใน ค.ศ. 1939 โรบิน ฮิลล์ก็พิสูจน์ว่าคลอโรพลาสต์ที่ถูกแยกออกมาสามารถสร้างออกซิเจนได้ แต่ไม่สามารถตรึง CO ได้ ซึ่งแสดงให้เห็นว่าปฏิกิริยาที่ต้องใช้แสง และที่ไม่ต้องใช้แสง (หรือที่เรียกว่าปฏิกิริยามืด) สามารถเกิดขึ้นได้ในสถานที่ต่างๆ กัน นำไปสู่การค้นพบระบบแสง 1 และระบบแสง 2
การดูดกลืนแสงที่เป็นจุดเริ่มต้นของการถ่ายเทอิเล็กตรอน ระบบการดูดกลืนแสงในพืชชั้นสูงมี 2 ระบบคือ
มีความคล้ายคลึงกับการสังเคระห์ ATP ในไมโทคอนเดรีย กล่าวคือ เมื่อมีการขนส่งอิเล็กตรอนให้ ไซโตโครมบีหกเอฟ (cytochrome b6f) จะมีการขับโปรตรอนออกไปยังช่องว่างระหว่างเยื่อหุ้ม เมื่อมีการไหลกลับของโปรตรอนเข้ามาในสโตรมาโดยผ่านเอนไซม์ ATP synthase จะได้พลังงาน ATP
เป็นการขนส่งอิเล็กตรอนจากphotosystem I ไปยังไซโตโครมบีหกเอฟ แล้วกลับคืนมาทดแทนอิเล็กตรอนที่เสียไปของphotosystem I อีก ทำให้การขนส่งอิเล็กตรอนแบบนี้จะได้เฉพาะ ATP ไม่เกิด NADPH + H+
ชีเซ่ง
ชีเซ่ง () เป็นขุนพลแห่งง่อก๊ก ชาวเมืองลงเสียมีนิสัยกล้าหาญ ซื่อสัตย์ ชำนาญการรบทางเรือ เข้มงวดในระเบียบวินัย มักจะได้รับมอบหมายงานพร้อมกับเตงฮอง เช่นในตอนที่จิวยี่สั่งให้ไปฆ่าขงเบ้ง(แต่ไม่สำเร็จ) และในตอนที่สกัดขบวนของเล่าปี่และซุนฮูหยินที่ยกกลับเกงจิ๋ว (แต่ไม่สำเร็จเพราะไม่กล้าสังหารซุนฮูหยิน)
ชีเซ่งออกศึกในบังคับบัญชาของซุนกวนหลายครั้ง ครั้งสำคัญที่สุดได้รับการแต่งตั้งให้แม่ทัพป้องกันการรุกรานของพระเจ้าโจผีที่เมืองน้ำฉี ในครั้งนั้น ชัเซ่งสั้งทหารให้เอาฟางมาผูกเป็นรูปหุ่น ใส่เสื้อสีต่างๆให้มาก แล้วปักธงทิว รายไปตั้งแต่เมือน้ำฉีไปถึงเซ็กเทา ทำให้เสร็จในค่ำวันนั้ ฝ่ายพระเจ้าโจผี ครันรุ่งเช้า หมอกลงหนัก เห็นค่ายคูผู้คนและธงทิวเต็มไปหมดก็ตกใจ พอดีเกิดพายุประจวบกับได้รับข่าวว่าจูล่งแห่งจ๊กก๊กเข้าตีวุยก๊กตามคำสั่งขงเบ้ง จึงยกทัพกลับไป
เกียวก๊กโล
เกียวก๊กโล (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก บิดาของนางไต้เกี้ยวและเสียวเกี้ยว มีบทบาทในตอนเล่าปี่แต่งงานกับซุนฮูหยิน โดยเป็นผู้ยกย่องคุณธรรมของเล่าปี่ให้ง่อก๊กไท่ฟัง และเป็นผู้ช่วยเล่าปี่ให้พ้นจากการหมายปองร้ายของจิวยี่
เจียวขิม
เจียวขิม (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก ขุนพลคนสำคัญแห่งง่อก๊ก เป็นชาวเมืองฉิวฉุน มีชื่อรองว่า กงอี๋ เป็นคนรอบคอบซื่อตรง เห็นแก่ประโยชน์ส่วนรวมมากกว่าประโยชน์ส่วนตน ช่ำชองการรบทางเรือ เจียวขิมเดิมเป็นโจรร่วมกับจิวท่าย ต่อมาทั้งสองได้ร่วมมือกับซุนเซ็กก่อตั้งแคว้นกังตั๋ง เจียวขิมได้ทำการรบมีความชอบหลายครั้ง ซุนกวนจึงตั้งให้เป็นตั้งโค้วเจียงจวิน (นายพล)เจียวขิมถึงแก่กรรมระหว่างยกกองเรือรบกลับจากอำเภอเหมี่ยน
กันหยง
กันหยง หรือ ตันหยง มีชื่อในสำเนียงจีนกลางว่าเจี่ยนหยง (; ; ) มีชื่อรองว่าเสี่ยนเหอ ( ; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เสนาธิการของเล่าปี่ รับใช้เล่าปี่ตั้งแต่เริ่มตั้งตัว เป็นคนเฉลียวฉลาด กันหยงผู้นี้เป็นคนแนะนำวิธีหลีกหนีจากอ้วนเสี้ยว ในเวลานั้น เล่าปี่อยู่กับอ้วนเสี้ยว เพราะโจโฉตีเมืองชีจิ๋วของตนแตก โดยอ้างว่าจะไปเกลี้ยกล่อมเล่าเปียวให้สวามิภักดิ์ต่ออ้วนเสี้ยว
โกยเถอะโยม
โกยเถอะโยม เป็นภาพยนตร์ไทย แนวตลก ดราม่า ที่ออกฉายเมื่อ 3 สิงหาคม พ.ศ. 2549 ผลงานกำกับเรื่องแรกโดย จาตุรงค์ มกจ๊ก และนำแสดงโดย จตุรงค์ พลบูรณ์, น้องพี หรือ ประสิทธิโชค มานะสันทัดชาติ, โก๊ะตี๋ อารามบอย หรือ เจริญพร อ่อนละม้าย, เจมมี่ - จามร ตันธนะศิริวงษ์, ใบเฟิร์น - พิมพ์ชนก พลบูรณ์, จิ้ม ชวนชื่น หรือ นพดล ทรงแสง, ค่อม ชวนชื่น, จอย ชวนชื่น, นก - วนิดา แสงสุข, พุดเดิ้ล - ปาจรีย์ ณ นคร, สุเมธ องอาจ, พิม Big Brother และ หยินมี่ Big Brother
เรื่องราวของผีเด็กเร่ร่อน (น้องพี มกจ๊ก) ผีเด็กตนตายเพราะ วิไล (ลักขณา วัธนวงส์ศิริ) ผู้เป็นแม่ไปทำแท้ง เขาต้องการตามหาพ่อซึ่งไม่เคยพบหน้ากันมาก่อน แต่ด้วยความเหงาและอยากมีเพื่อน ผีเด็กจึงชอบปรากฏตัวให้ผู้คนได้เห็นอย่างซุกซน ซึ่งในการปรากฏตัวทุกครั้ง ได้สร้างความอลหม่านวุ่นวาย และความหวาดกลัวให้กับชาวบ้าน จนชาวบ้านทุกคนต้องรวมพลคนกลัวผีขึ้นมา และแห่กันไปพึ่ง หลวงพ่อ (จตุรงค์ มกจ๊ก) เจ้าอาวาสวัดแห่งหนึ่งในหมู่บ้าน เจ๊หลี (วนิดา แสงสุข) เจ้าของร้านขายของชำที่มีลูกสาวชื่อ กิ๊ก (พิมพ์ชนก พลบูรณ์) ที่ไปแอบชอบกับเด็กวัดก้นกุฏิที่ชื่อ หรั่ง (เจมมี่ - จามร ตันธนะศิริวงษ์) โดยมี กบ (โก๊ะตี๋ อารามบอย) เด็กวัดคู่หูที่คอยช่วยเหลือทั้งสอง จากการขัดขวางความรักของเจ๊หลี และตามขบวนมาด้วย ลุงชู (จิ้ม ชวนชื่น) ภารโรงมาดเนี๊ยบ ที่แอบชอบเจ๊หลีจนออกนอกหน้า มาพร้อมกับ เฮียเท๊งขายหมู (แอนนา ม๊กจ๊ก) และชาวบ้านอีกมากมาย ที่ต่างเจอเรื่องวุ่นๆ และความน่ากลัวของผีเด็ก จึงมารวมตัวกันที่ศาลาวัด และเล่าเรื่องราวความหวาดกลัวเหล่านั้น ด้วยมุขตลกต่างๆ และร่วมกันคิดหาวิธีกำจัดผีเด็ก สุดท้ายทุกคนจึงตัดสินใจที่จะเผชิญหน้ากับผีเด็ก